CELEX: 32018R0415
Language: fi
Date: 2018-03-16 00:00:00
Title: Komission asetus (EU) 2018/415, annettu 16 päivänä maaliskuuta 2018, lisävastuiden ja -tehtävien vahvistamisesta afrikkalaista hevosruttoa varten nimetylle Euroopan unionin vertailulaboratoriolle sekä neuvoston direktiivin 92/35/ETY liitteen II, neuvoston direktiivin 2000/75/EY liitteen II ja Euroopan parlamentin ja neuvoston asetuksen (EY) N:o 882/2004 liitteen VII muuttamisesta (ETA:n kannalta merkityksellinen teksti. )

19.3.2018   
            
            
               FI
            
            
               Euroopan unionin virallinen lehti
            
            
               L 75/18
            
         KOMISSION ASETUS (EU) 2018/415,
   annettu 16 päivänä maaliskuuta 2018,
   lisävastuiden ja -tehtävien vahvistamisesta afrikkalaista hevosruttoa varten nimetylle Euroopan unionin vertailulaboratoriolle sekä neuvoston direktiivin 92/35/ETY liitteen II, neuvoston direktiivin 2000/75/EY liitteen II ja Euroopan parlamentin ja neuvoston asetuksen (EY) N:o 882/2004 liitteen VII muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon afrikkalaisen hevosruton valvontasäännöistä ja torjuntatoimenpiteistä 29 päivänä huhtikuuta 1992 annetun neuvoston direktiivin 92/35/ETY (1) ja erityisesti sen 18 artiklan,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (2) ja erityisesti sen 19 artiklan toisen kohdan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) ja erityisesti sen 32 artiklan 5 ja 6 kohdan,
   sekä katsoo seuraavaa:
   
               (1)
            
            
               Direktiivin 92/35/ETY 15 artiklassa säädetään, että Euroopan unionin vertailulaboratorio afrikkalaista hevosruttoa varten nimetään mainitun direktiivin liitteessä II ja kyseisen laboratorion tehtävät määritellään mainitun direktiivin liitteessä III.
            
         
               (2)
            
            
               Direktiivin 2000/75/EY 16 artiklassa säädetään, että Euroopan unionin vertailulaboratorio bluetongue-tautia varten nimetään mainitun direktiivin liitteessä II olevassa A osassa ja kyseisen laboratorion tehtävät määritellään mainitun direktiivin liitteessä II olevassa B osassa.
            
         
               (3)
            
            
               Asetuksen (EY) N:o 882/2004 32 artiklan 2 kohdassa vahvistetaan eläinten terveysalasta vastaavien unionin vertailulaboratorioiden vastuut. Kyseisen asetuksen liitteessä VII olevassa II osassa luetellaan Euroopan unionin vertailulaboratoriot eläinten terveyttä ja eläviä eläimiä varten, muun muassa Euroopan unionin vertailulaboratoriot afrikkalaista hevosruttoa ja bluetongue-tautia varten.
            
         
               (4)
            
            
               Yhdistyneen kuningaskunnan annettua Euroopan unionista tehdyn sopimuksen 50 artiklan mukaisen ilmoituksen direktiivin 2000/75/EY liitteessä II olevassa A osassa tarkoitetun laboratorion on lopetettava toimiminen Euroopan unionin vertailulaboratoriona bluetongue-tautia varten.
            
         
               (5)
            
            
               Koska afrikkalainen hevosrutto ja bluetongue-tauti ovat geneettisesti ja epidemiologisesti yhteydessä toisiinsa, olisi teknisen asiantuntemuksen synergiat, laboratoriokapasiteetti ja verkostoituminen kansallisten vertailulaboratorioiden kanssa huomioon ottaen aiheellista, että direktiivin 92/35/ETY liitteessä II tarkoitettu Euroopan unionin vertailulaboratorio afrikkalaista hevosruttoa varten ottaa vastuulleen myös bluetongue-tautia varten nimetyn Euroopan unionin vertailulaboratorion tehtävät.
            
         
               (6)
            
            
               Espanjan maatalous-, kalastus- ja elintarvikeministeriön alaisen laboratorion Laboratorio Central de Veterinaria – Área de Sanidad Animal, Madrid, Espanja, joka toimii Euroopan unionin vertailulaboratoriona afrikkalaista hevosruttoa varten, olisi jatkettava tehtäviensä ja velvollisuuksiensa hoitamista direktiivin 92/35/ETY mukaisesti ja lisäksi otettava hoitaakseen direktiivissä 2000/75/EY säädetyt bluetongue-tautia varten nimetyn Euroopan unionin vertailulaboratorion tehtävät.
            
         
               (7)
            
            
               Lisäksi on tarpeen muuttaa direktiivin 92/35/ETY liitettä II, koska jotkin afrikkalaista hevosruttoa varten nimettyä Euroopan unionin vertailulaboratoriota Laboratorio Central de Veterinaria – Área de Sanidad Animal, Madrid, Espanja, koskevat yhteystiedot ovat muuttuneet.
            
         
               (8)
            
            
               Afrikkalaista hevosruttoa ja bluetongue-tautia varten nimetyn Euroopan unionin vertailulaboratorion velvollisuuksia hoitavan laboratorion nimi olisi ilmoitettava myös bluetongue-tautia varten nimettynä Euroopan unionin vertailulaboratoriona. Sen vuoksi direktiivin 2000/75/EY liitteessä II olevaa A osaa olisi muutettava.
            
         
               (9)
            
            
               Asetuksen (EY) N:o 882/2004 liitettä VII olisi muutettava siten, että siinä viitataan Euroopan unionin vertailulaboratorioon afrikkalaista hevosruttoa ja bluetongue-tautia varten.
            
         
               (10)
            
            
               Jotta vältetään bluetongue-tautia varten nimetyn Euroopan unionin vertailulaboratorion toiminnan keskeytyminen ja jotta uudella nimetyllä Euroopan unionin vertailulaboratoriolla on riittävästi aikaa päästä täyteen toimintavalmiuteen, on aiheellista soveltaa tässä asetuksessa säädettyjä toimenpiteitä 1 päivästä tammikuuta 2019.
            
         
               (11)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Laboratoriolla Laboratorio Central de Veterinaria – Área de Sanidad Animal, Madrid, Espanja, on afrikkalaista hevosruttoa ja bluetongue-tautia varten nimetyn Euroopan unionin vertailulaboratorion vastuut ja tehtävät, jotka vahvistetaan direktiivin 92/35/ETY liitteessä III ja direktiivin 2000/75/EY liitteessä II olevassa B osassa.
   2 artikla
   Muutetaan direktiivin 92/35/ETY liite II tämän asetuksen liitteen I mukaisesti.
   3 artikla
   Muutetaan direktiivin 2000/75/EY liitteessä II oleva A osa tämän asetuksen liitteen II mukaisesti.
   4 artikla
   Muutetaan asetuksen (EY) N:o 882/2004 liite VII tämän asetuksen liitteen III mukaisesti.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2019.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 157, 10.6.1992, s. 19.
   
      (2)  EYVL L 327, 22.12.2000, s. 74.
   
      (3)  EUVL L 165, 30.4.2004, s. 1.
   
      LIITE I
      Korvataan direktiivin 92/35/ETY liitteessä II laboratorion nimi ja sen yhteystiedot seuraavasti:
      
         
                     ”Laboratorio Central de Veterinaria – Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA”
                  
               
   
   
      LIITE II
      Korvataan direktiivin 2000/75/EY liitteessä II olevassa A osassa laboratorion nimi ja sen yhteystiedot seuraavasti:
      
         
                     ”Laboratorio Central de Veterinaria – Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA”.
                  
               
   
   
      LIITE III
      Muutetaan asetuksen (EY) N:o 882/2004 liitteessä VII oleva II osa seuraavasti:
      
                  1)
               
               
                  poistetaan 2 ja 9 kohta;
               
            
                  2)
               
               
                  lisätään 21 kohta seuraavasti:
                  ”21.   EU:n vertailulaboratorio afrikkalaista hevosruttoa ja bluetongue-tautia varten
                  
                  
                              Laboratorio Central de Veterinaria – Área de Sanidad Animal
                           
                        
                              Ctra. M-106, P.K. 1,4
                           
                        
                              28110 Algete (Madrid)
                           
                        
                              ESPAÑA”.